เคยรีวิวไปทีนึงละนานมาก วันนี้พกกระเพาะมาเต็มอัตราศึก เดินทางมาเพื่อข้าวหมกโดยเฉพาะค่ะ
ห้ามพลาด!!ข้าวหมกไก่(50฿)/เนื้อ(70฿)
ข้าวหมกสีเหลืองนุ่มหอมเม็ดสวย ไก่และเนื้อตุ๋นมานุ่มมากกก ได้ชิ้นโตอวบเลย ทานกับน้ำจิ้มเปรี้ยวๆหวานๆสีเขียว หรืออาจาดก็เข้ากันค่ะ น้ำซุปใสที่เคียงมาก็รสกลมกล่อม อร่อยมาก
ควรลองอย่างยิ่ง-ข้าวซอยไก่(40฿)
ซุปหอมยี่หร่าเตะจมูก กะทิก็หอมมันกำลังดี แทบไม่ได้ปรุงเลย บีบมะนาว2-3หยดกะน้ำตาลปลายช้อนพอให้ถูกจริตเท่านั้น ผักดองทำเอง รสดีและไม่ได้ใส่พริก จึงไม่แดงและไม่เผ็ดค่ะ ได้รสชาติอีกแบบ 
ลองสั่งไก่สะเต๊ะมาด้วย ได้เนื้อไก่ชิ้นโตๆ รสชาติและความหอมดี แต่เนื้อแห้งไปหน่อย น้ำจิ้มถั่วออกหวานค่ะ
น้ำมะพร้าวขายเป็นลูก เย็นเจี๊ยบสวยสดใหม่ ให้ช้อนมาด้วย ป้าแฮปปี้มาก
เป็นรสอิสลามแท้อีกแห่งที่ควรมาลิ้มลองค่ะ